《送禅客入高峰》
宋代·李处权

茫茫人间世，佛法最长久。
山林坐九年，面壁不挂口。
须是丈夫儿，悬崖能撒手。
为语学道人，何须天下走。
夜寒云去尽，横参挂南斗。
我已办青鞋，要闻狮子吼。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。